
Lebegő-Erzsébetváros

Kulcsszavak: Yona Friedman; térhatékony építészet; mesterséges intelligencia; filozofikus vízió; fenntartható városfejlesztés
Gondolataimat Körner Zsuzsa „Városias beépítési formák, bérház-és lakástípusok” című könyvében található összehasonlítások indították el. Megállapítja, hogy az elmúlt 150 évben a földszintes házakat kezdetekben a két-három szintnél magasabb, majd az öt emeletes épületek váltották fel Belső-Erzsébetvárosban.
Teóriám ezek alapján az, hogy a közeljövőben ezen tendencia csak erősödni fog, s már tíz emeletes épületekkel fog kiegészülni a terület. De mi történne, ha még tovább mennénk időben? Vajon milyen magasságokig mehetünk el?Egyáltalán tervezhetünk további épületeket anélkül, hogy ezzel új területeket veszünk el a már jelenleg is kizsákmányolt Földünktől
Lehet, hogy az egyre nagyobb magasságok helyett, inkább magán a tervezési helyszínen kéne változtatnunk.Talán további földi infrastruktúra kiépítése nélkül is meghódíthatjuk a felettünk elterülő hatalmas teret?
A felmerülő kérdések megválaszolásához Yona Friedman „Lebegő város” koncepciójából inspirálódtam. Kutatásom során szöveges és vizuális felvetéseket hoztam Belső-Erzsébetváros lehetséges jövőképeire, melyekkel szeretném újra felhívni a figyelmet a térhatékony, mobil építészet és városfejlesztés Friedman által feszegetett aspektusaira.
Vízióimat mesterséges intelligencián alapuló képmódosító eszközök segítségével hoztam létre, és állítottam párhuzamba a jelenlegi állapotokkal. Remélem a tervem során létrehozott pár fiktív jövőkép segítségével új megoldásokat vázoltam fel a jelen és a fenntartható jövő várostervezőinek számára.
„Az építészet nem egyszerűen az építés művészete: sokkal inkább a tér rendezéséé."
/Ludwig Múzeum/
 



